Novi album Breta MIchaelsa "Custom Built“ 
Na novom albumu Breta Michaelsa očigledna je njegova povezanost s Nashvilleom 
U posljednjih četiri mjeseca Bret Michaels, pjevač rock sastava Poison je imao hitnu operaciju slijepog crijeva i izljev krvi u mozak od kojeg je jedva preživio. No ti zdravstveni problemi ga nisu dugo sputavali Na novom albumu Breta Michaelsa očigledna je njegova povezanost s Nashvilleom. Prvi singl s njega, skladba pod naslovom Nothing to Lose snimljena je na vise načina, a njenu country verziju izvodi u duetu s Miley Cyrus. Bret je album takodjer uključio country verziju hita sastava Poison, skladbu Every Rose Has Its Thorn, u kojoj su mu se pridružili country pjevači Chris Cagle i Mark Willis, a i Brad Arnold iz rock sastava 3 Doors Down. Album „Custom Built“ sadrži i mnoge skladbe u hard rock stilu koji ce se svidjeti poklonicima Breta Michaelsa još od 1980-tih kao pjevača sastava Poison. Dok je sudjelovao u trećoj sezoni televizijske serije Celebrity Appretince doživio je skoro fatalni izljev krvi u mozak. Proveo je nekoliko tjedana u bolnici u odjelu intenzivne njege, nakon čega se podvrgnuo rehabilitaciji da bi povratio punu sposobnost hodanja i govora. Po izlasku iz bolnice doživio je blaži moždani udar a doktori su mu takodjer pronašli srčanu manu koja ce zahtijevati operaciju kasnije ove godine. Bret se oporavio na vrijeme da bi sudjelovao u finalu te televizijske serije i pobijedio. Nagradu od 250 tisuća dolara donirao bi Američkoj zakladi za dijabetes, od kojeg on boluje od svoje šeste godine. U zadnje vrijeme Bret je uposleniji nego ikad prije, trenutno se nalazi na američkoj turneji koja ce trajati do kraja listopada nakon čega ce lansirati svoju novo televizijsku seriju koja ce dati priliku njegovim poklonicima da saznaju detalje o njegovom privatnom životu i dugogodišnjoj vezi s Kristi Lynn Gibson s kojom ima dvije djevojčice. Na njegovom novom albumu nalazi se I glazbena tema iz te serije, skladba Riding Against The Wind. I za kraj Bret Michaels I novi singl s albuma Custom Built, skladba Wasted Time.